cyanic-selkie/wikianc huggingface dataset:
Dejiny Litvy
Zrod litovského štátu
thumb|upright|Daumantas Pskovský Podľa historickej tradície bolo prvým hlavným mestom Litvy Kernavė. Bola to Mindaugasova rezidencia. Štát ktorý založil mal charakter ranofeudálnej monarchie, v ktorom knieža, opierajúc sa o svojich pomocníkov, samostatne riadil vnútornú a zahraničnú politiku krajiny. thumb|left|upright|Vaišvilkas Zo začiatku sa musel tento nový štát vysporiadať s expanziou križiakov nemeckého a livónskeho rádu. Práve druhý spomenutý mal byť akousi spojkou kniežaťa Vikintasa, stojaceho na čele Žemajtov, ktorá mala pomôcť zvrhnúť Mindaugasa z trónu. Aby predišiel dobytiu Litvy križiakmi a aby vnútri svojej krajiny zvíťazil v boji proti jeho protivníkom, Mindaugas v roku 1251 prijal kresťanstvo a získal tak pápežovu podporu. O dva roky neskôr (6. júla 1253) bol Mindaugas korunovaný za panovníka Litvy. Livónci, ktorí chceli čerstvého panovníka krajiny zvrhnúť z trónu utrpeli vo svojich dejinách doteraz nevídanú porážku. V bitke pri jazere Durbe boli livónske vojská porazené Žemajcami, ktoré po Mindaugasovej korunovácii prešli pod jeho patronát. V roku 1261 odmietol kresťantvo, prerušil pokojné vzťahy s Livóncami a vo vojenskom zväze v spojenectve s Alexandrom Nevským pokračoval proti nim v boji. No vojenské operácie nepriniesli úžitok, z čoho Mindaugas obvinil knieža Žemajtov Trianetu. Trianet sa teda dohodol s kniežaťom Daumantasom, že Mindaugasa zabije a vyhlási sa za knieža Litvy. Nového panovníka však po polročnom vládnutí zabili Mindaugasovi pomocníci. Na prázdny trón zasadol Trianetov syn Vaišvilkas. On ešte počas života Mindaugasa spolupracoval s Haličsko-volynským kniežaťom, a keďže bol pod jeho vplyvom, prijal pravoslávie. Daumantas musel utiecť do Pskova, kde sa stal panovníkom a vládol tam až do svojej smrti v roku 1299.
V roku 1267 Vaišvilkas vstúpil do kláštora a štát prenechal mužovi svojej sestry – haličskému kniežaťu Švarnovi Danylovyčovi. Medzi pravoslávnymi kniežatami vládnucimi v Litve bolo veľa kupcov z Novgorodu, Pskova, Kyjeva a Smolenska, ktorí mali v Kernavė vlastné domy a sklady. Po smrti Švarna Danylovyča sa na trón dostal Traidenis (12691281), ktorý pokračoval v boji proti križiakom. Počas jeho vlády sa k územiu Litvy pripojila tzv. „Čierna Rus“. Keď Traidenis zomrel, začali sa veľké bitky o trón a o to, kto bude jeho následníkom. Problém vyriešil príchod kniežaťa Vytanisa (12951316). Vytanis reformoval vojsko, zaviedol profesionálnu armádu a uskutočnil jedenásť výprav proti križiakom. V roku 1298 bola medzi ním, obyvateľmi Rigy a rižským arcibiskupom podpísaná zmluva proti Livónskemu rádu. Ako pamiatka na tento akt, je na prístupovej ceste k Rige postavený litovský zámok.
Litovské veľkokniežatstvo
V prvej polovici 14. storočia v Európe vznikol silný štát – Litovské veľkokniežatstvo. Za svoj vznik vďačí Gediminasovi (13161341), ktorý počas rokov svojej vlády k teritóriu krajiny pripojil niektoré oblasti dnešného Bieloruska, Ukrajiny a Ruska. Mnohé ruské územia, snažiace sa nájsť ochranu od Tatárov, sa k Litve pripojili dobrovoľne. Vnútorný poriadok pripojených zemí sa nijako nemenil. Ich kniežatá boli naďalej povinní byť vazalmi Gediminasa, platiť mu daň a poskytnúť mu vojsko v nevyhnutných prípadoch. Sám Gediminas sa dokonca nazval „kráľom Litovcov a mnohých Rusov“. Oficiálnym jazykom v Litovskom veľkokniežatstve bola stará bieloruština (predchodca bieloruštiny a ukrajinčiny). Zaujímavosťou bolo, že nikoho v tomto štáte neprenasledovali pre jeho vierovyznanie alebo štátnu príslušnosť.
V roku 1323 sa hlavným mestom Litvy stal Vilnius. Gediminas sa presťahoval zo svojej rezidencie sem. V listoch rímskemu pápežovi prejavil záujem o prijatie kresťanstva. Do Vilniusu pozýval remeselníkov, kupcov a poľnohospodárov. Križiaci pochopili, že po prijatí kresťanstva v Litve by sa ich „misionárska misia“ (takto nazývali túto akciu v západnej Európe) skončila. Z toho dôvodu preto začali burcovať miestnych pohanov a pravoslávnych proti Gediminasovi, ktorý bol preto nútený vzdať sa svojich plánov na prijatie kresťanstva a svoj postup pred pápežom ospravedlňoval ako pisárovu chybu. Jednako kresťanské chrámy sa vo Vilniuse neprestali budovať.
Livónci teda obnovili vojenské operácie proti Litve. V roku 1336 križiaci obsadili žemajtský hrad Pilenaj. Keď jeho udatní strážcovia pochopili, že nebudú schopní dlho sa brániť, podpálili hrad a pozabíjali sa. Dňa 15. novembra 1337 Ľudovít IV. Bavor daroval Livóncom hrad pri rieke Nemunas. Práve on sa mal stať hlavným mestom naoko pokoreného Veľkého Litovského kniežatstva. Aj keď sa zdalo, že je už po všetkom a Livónci zvíťazili, museli o celkový zisk územia bojovať až do konca.
Po Gediminasovej smrti kniežatstvo zdedili jeho siedmi synovia. Za veľkoknieža sa považoval ten, kto vládol vo Vilniuse, a to bol Jauntis. Jeho brat Kestutis, ktorý dostal územia a dedičstvo v Grozdne, v Trakai a Žemajtsku, bol nespokojný, pretože Jauntis bol slabým panovníkom a nemohol mu prísť na pomoc v boji proti križiakom, s ktorými Kestutis bojoval. V zime roku 13441345 obsadil Vilnius a rozdelil si vládu so svojím bratom Algirdasom (Olgerd). Kestutis zvíťazil v sedemdesiatich bitkách proti germánskym kmeňom a v tridsiatich proti Livóncom. Nebolo žiadnej veľkej bitky, v ktorej by Kestutis nebol prítomný. Jeho vojenský talent si cenili dokonca aj jeho nepriatelia. Každý križiak, ako tvrdia ich vlastné zdroje, by považoval za čestnejšie, keby mohol podať Kestutisovi ruku.
Algirdas sa, tak ako jeho otec Gediminas, viac venoval rozširovaniu svojho územia. Počas jeho vlády sa územie Veľkého Litovského kniežatstva dvakrát zväčšilo. K svojmu územiu pripojil Kyjev, Novgorod, pravobrežnú Ukrajinu a Podolie. Pri pripojení Kyjeva došlo k zrážke s Mongolo-Tatármi. V roku 1363 ich Algirdasovo vojsko na juhu ruských území porazilo, a tak oslobodilo tieto zeme spod nadvlády Tatárov. V bojoch proti Moskve si Algirdasov švagor, tverské knieža Michail Alexandrovič, nevedelo rady. Preto ho poprosil o pomoc. Ani jemu sa však nepodarilo Moskvu dobyť, hoci na ňu trikrát v rokoch 1368, 1370 a 1372 zaútočil, a nakoniec bol prinútený s kniežaťom podpísať mierovú zmluvu.
Po smrti Algirdasa v roku 1377 sa v krajine znova začalo bojovať o trón. Trón a titul veľkokniežaťa Litvy dostal Algirdasov syn z druhého manželstva – Jogaila (Jagelo). Syn z prvého manželstva – Andrius – zutekal do Moskvy žobrať o podporu. V Moskve ho prijali a dali mu za úlohu vybojovať od Litovského veľkokniežatstva územia okolo Novgorodu. Jogaila sa v bitke proti svojmu nevlastnému bratovi obrátil na pomoc svojho spojenca sľúbiac, že príjme kresťanstvo. Medzi Jogailovým spojencom a ním bola v roku 1380 tajne podpísaná zmluva, o ktorej Kestutis nevedel. Jogaila, zabezpečiac si zázemie, vybral sa so svojím vojskom na pomoc Mamajovi, bojujúcemu proti Dmitrijovi Donskému na Kulikovom poli. Spoločne chceli potrestať Moskvu za podporu Andriusa a spravodlivo si podeliť s Olegom Riazanským (Mamajovým spojencom) územia moskovského kniežatstva. Na Kulikovo pole však Jogaila prišiel neskoro. Mnoho Tatárov bolo v bitke porazených. V tom čase sa Kestutis dozvedel o tajnom dohovore medzi Jogailom a jeho spojencami. V roku 1381 obsadil Vilnius, vyhnal odtial Jogailu a poslal ho do Vicebska. V neprítomnosti Kestutisa sa Jogaila spolu so svojím bratom Skirgailom do Vilniusu vrátil a obsadil ho spolu s mestom Trakai. Kestutis a jeho syn Vytautas, boli zatknutí a uväznení v Krakovskom zámku. Kestutis bol pravdepodobne zabitý, ale Vytautasovi sa podarilo ujsť. Jogaila začal vládnuť sám.
V roku 1383 s pomocou Vytautasa a žemajtských barónov boli obnovené vojenské operácie proti Veľkému Litovskému kniežatstvu. Spojenci obsadili Trakai a vypálili Vilnius. V takýchto podmienkach bol Jogaila nútený hľadať pomoc v Poľsku. V roku 1385 bola medzi Veľkým Litovským kniežatstvom a Poľským štátom uzatvorená dynastická poľsko-litovská únia. V nasledujúcom roku Jogaila prijal kresťanstvo, dostal meno Vladislav, oženil sa s poľskou kráľovnou Hedvigou I. a stal sa poľským kráľom – zakladateľom dynastie Jagelovcov. Jagelovci panovali v Poľsku a v Litve vyše 200 rokov. Uskutočniac úniu, Jogaila prakticky založil Vilniuskú diecézu, pokrstil Litvu, a litovských feudálov, ktorí prijali kresťanstvo, zrovnoprávnil s Poliakmi. Z Vilniusu sa stala samosprávna oblasť.
Vytautas, ktorý ešte nejaký čas bojoval proti Jogailovi, sa v roku 1390 vrátil do Litvy. V roku 1392 bola medzi ním a Jogailom uzatvorená dohoda. Vytautas dostal územia Trakaiského kniežatstva a fakticky sa stal na 38 rokov panovníkom Litvy (13921430). V rokoch 13971398 pozval do krajiny Tatárov a karaimov a usadil ich v meste Trakai. Vytautas upevnil hranice litovského štátu a rozšíril jeho územie. V kniežatstvách zbavil moci kniežatá, a tak sa panovníkmi v nich stali jeho námestníci. V roku 1395 bol k Veľkému Litovskému kniežatstvu pripojený Smolensk. Pokus pripojiť aj Novgorod a Pskov nevyšli. Vytautasov vtedajší štát sa rozprestieral medzi Baltským a Čiernym morom. Aby si zabezpečil dobré východisko v boji proti križiakom, Vytautas podpísal dohovor s moskovským kniežaťom Vasilijom I., ktorý bol ženatý s Vytautasovou dcérou Sofiou. Hranicu týchto dvoch kniežatstiev tvorila rieka Ugra.
Po pokrstení Litvy križiaci už nemohli vykonávať svoju vojenskú politiku. Pápež Bonifác IX. im v roku 1403 dokonca zakázal bojovať proti Litovcom. Bez ohľadu na to križiaci v roku 1409 znova Litvu napadli. Vtedy sa Jogaila a Vytautas dohodli, že budú konať spoločne. Z okolitých území zozbierali spoločnými silami asi 90 plukov a pohli sa smerom na mesto Marienburg s úmyslom obsadiť ho. V júli 1410 spojené poľsko-litovské vojsko vstúpilo na územie križiakov, smerujúc k Marienburgu. Bitka pri Grunwalde, v ktorej sa Vytautas preslávil svojím talentom vojvodcu, sa odohrala pri dedine Tannenberg blízko Zeleného lesa. Križiaci v nej stratili veľký počet svojich vojakov vrátane svojvo vojvodcu Ulricha von Jungingena. V roku 1411 bola podpísaná s križiakmi mierová zmluva. Akékoľvek práva križiakov na územie Litvy zrušil pápež Inocent XXIII. o štyri roky neskôr v roku 1415. Vzťahy oboch strán vyriešil následný Melnský dohovor podpísaný v roku 1422. Výsledkom dohovoru bolo zabezpečenie práv Litvy na Žemajtsko okrem územia Klaipėdy a jej prístavu.
Vytautas nezanechal žiadneho potomka. Preto sa po jeho smrti viedli boje o trón medzi Švidrigailom a mladším bratom Vytautasa Žigimantasom (Žigmund). Švidrigail, ktorý sa snažil stať samostatným litovským kráľom, ktorý by vládol bez vplyvu Poľska, bol poľskými magnátmi z trónu zvrhnutý. Jeho pokusy získať naspäť Veľké Litovské kniežatstvo neboli úspešné. Žigmund, ktorý sa stal litovským kniežaťom v roku 1432, bol zavraždený v roku 1440 litovskými veľmožmi. Po krátkom panovaní mladšieho brata Vytautasa sa na trón dostal iba trinásť ročný syn Jogailu – Kazimiras Jogalaitis, – ktorý sa už v roku 1447 stal poľským kráľom Kazimírom IV. Počas jeho vlády však litovské územie postupne zoslablo, a tak hlavnú úlohu v tomto období hrala Panská rada, ktorá zastávala záujmy silných feudálov. Postupne rástlo šľachtické pozemkové vlastníctvo. Podľa nariadenia Jogailu, Vytautasa a Žigimantasa sa začal prerod slobodných roľníkov na neslobodných.
V rokoch vlády litovského kniežaťa Alexandra (14921506) (poľského kráľa od roku 1501) a Žigmunda I. Starého (15061548) sa zostrili vzťahy z moskovským štátom. Alexander sa v tejto situácii rozhodol oženiť sa s dcérou Ivana III. Veľkého Elenou, aby tak zabezpečil mierové vzťahy s Moskvou. Ale Ivan III. manželský zväzok svojej dcéry využil v prospech svojich záujmov. Obvinil Alexandra z toho, že sa Elenu pokúša násilím prinútiť prejsť na katolícku vieru, a tak „pán celej Rusi“ vyhlásil Litve vojnu. V roku 1503 bola uzatvorená mierová zmluva, na základe ktorej Veľké Litovské kniežatstvo stratilo takmer tretinu svojho územia, na ktorom bolo 20 miest vrátane Černihova, Novgorodu, Homeľu, Brianska a Dorogobuža. V druhej vojne v roku 1514 stratilo aj Smolensk.
V roku 1522 si litovskí veľmoži za panovníka zvolili Žigmunda II. Augusta (poľský kráľ od roku 1548). Za jeho vlády sa v roku 1528 konalo prvé sčítanie obyvateľstva Veľkého Litovského kniežatstva spojené s náborom vojakov do vojska. Podľa výsledkov sčítania obyvateľstva vtedy žilo na území krajiny 750 000 obyvateľov. V roku 1529 boli zavedené do činnosti Prvé litovské stanovy – písomný súbor právnych noriem. V roku 1557 panovník uskutočnil poľnohospodársku reformu. Všetka zem bola rozdelená na kategórie v závislosti od úrodnosti pôdy a výmeru zeme. Roľníci, zoskupení na vidieku, mali právo vyberať si ľúdí do svojej administratívy. Z roľníkov, ktorí nemali právo vlastniť zem sa stali nevoľníci.
Veľké Litovské kniežatstvo viedlo vojnu s Ruskom o prístup k Baltskému moru. Vojna vstúpila do histórie pod názvom Livónska vojna (15581583). V roku 1561 sa Livónsko stalo súčasťou kniežatstva a malo práva autonómnej oblasti. V tom istom čase sa Ivan IV. Hrozný pokúšal vniknúť na územie Litvy, čo sa mu podarilo. V roku 1564 obsadil Polack. V tejto situácii bolo dôležité nadviazať úzky kontakt s Poľskom. Tak sa aj stalo, keď v roku 1569 podpisom zmluvy oboch krajín vznikla Lublinská únia a Poľsko-litovský štát (🇵🇱), ktorý do litovskej histórie vošiel pod názvom „Štát oboch národov“.
Republika oboch národov (Poľsko-litovský štát)
thumb|Územie Poľsko-litovského štátu v [[17. storočie|17. storočí]] Podľa lublinskej únie bolo Poľsko a Litva federatívnym štátom na čele so spoločným kráľom. Kráľ sa vyberal v spoločnom Sneme poľských a litovských feudálov. Litva mala svoje územie a hranice, svoj administratívny aparát a právny, finančný a vojenský systém. Poľskí šľachtici mali právo slobodne získavať litovské územia a litovskí poľské. Po smrti posledného Gediminasovho potomka Žigmunda II. Augusta na čele štátu stáli králi, ktorí sa málo zaujímali o svoju krajinu. Celá moc bola sústredená v rukách Snemu, ktorý sa skladal z veľvyslancov (dolná komora šľachty) a senátu (vrchná komora magnátov). Prvým kráľom Poľsko-litovského štátu bol Henrich Francúzsky (Herich Valois), ktorý však po niekoľkých mesiacoch tajne utiekol do Paríža.
Po vážnych sporoch, ktoré ale neprerástli vo vojenský konflikt, sa novým kráľom šľacty stal Štefan Bátori (15761586). V rokoch jeho vlády bola založená Vilniuska univerzita (1579), vyšli prvé tlačené dejiny Litvy (Kronika Mateja Strijkovského). Skončila sa aj Livónska vojna, v ktorej Ivan IV. Hrozný priznal Litve Livónsko a Polacko. Nový kráľ Žigmund Vasa vstúpil do vojny so Švédskom (16001629) a Ruskom (16091618). V roku 1610 vo vojne rusko-švédske vojská utrpeli porážku. V Moskve došlo k puču, ktorého výsledkom bola detronizácia Vasilija Šujského. Novým cárom sa stal Žigmundov syn Vladislav Vasa. Poľsko-litovské vojsko napadlo Moskvu, ale veľmi skoro bolo porazené dobrovoľnou armádou Mininа a Požarského v roku 1612. O rok neskôr sa cárom Ruska stal Michail Romanov. Vojna s Ruskom sa skončila dohodou (1619), podľa ktorej Litva získala Smolensk a Poľsko, Novgorod a Černihiv. Kráľ Vladislav sa nevzdal práv na ruský trón. Prvá vojna so Švédskom sa pre Litvu neskončila úspešne – stratila Rigu, Derpt (dnes Tartu) a pevnosti v Prusku.
Eva Hrdinová
Eva Hrdinová (* 15. jún 1984) je súčasná česká profesionálna tenistka.
Dejiny Litvy
Republika oboch národov (Poľsko-litovský štát)
V dôsledku vojen štát značne zoslabol. Počet obyvateľstva Litvy klesol o 40 percent. Príčinou boli vojna, hlad a epidémia. Mnohé dediny ostali opustené. Poľsko-litovský štát stratil svoju suverenitu v Európe. Po ekonomickej kríze v krajine prepukla aj vnútropolitická. Ján Kazimír odstúpil a na tróne ho vystriedal nie veľmi skúsený štátnik Michał Korybut Wiśniowiecki (16691673). Jeho následník Ján Sobieski (16741696) v spojenectve s Habsburgovcami porazil Turecko a zastavil jeho expanziu do Európy. Hoci bol talentovaný, ani jemu sa nepodarilo zastaviť vnútroštátnu krízu Poľsko-litovského štátu. Kvôli Liberorum veto sa dokonca nepodarilo zvolať ani zasadanie snemu.
thumb|Maciej Strijkowski Rok po smrti Jána Sobieskeho bolo treba zvoliť nového kráľa. Účastnici snemu starostlivo vyberali z mnohých poľských a litovských kandidátov takých, ktorí by si vedeli s vtedajšou situáciou v krajine počať. V tomto období Snem schválil, že sa popri litovskom jazyku mohol používať aj poľský. Rozhodnutia Snemu ešte viac urýchlili politickú a kultúrnu integráciu Litvy a Poľska. Kráľom sa saský kurfirst Fridrich August, ktorého korunovali ako Augusta II. (16971773).
V roku 1700 sa Poľsko-litovský štát znova ocitol vo víre vojny. Tentoraz to bola druhá vojna so Švédskom v rokoch 17001721. Litovské obyvateľstvo sa rozdelilo na dva tábory. Jeden tábor podporoval Augusta II. a Rusko a druhý Švédsko. Litovské mestá sa ocitali raz v rukách Ruska a raz Švédska. V rokoch 17081711 sa k vojne pridala aj neúroda a mor. Litva stratila tretinu obyvateľstva. Vzťahy medzi kráľom a šľachtou sa opäť zostrili. Nakoniec sa do tohto všetkého rozhodol vstúpiť Peter I. Pod jeho tlakom sa v roku 1717 konal nemý snem, na ktorom nikto nedostal slovo v diskusii. V platnom uznesení snemu sa dohodol ohraničený počet vojakov v armáde, zákaz kráľovi samému vstúpiť do vojny a ohraničenie právomocí miestnych malých snemov. Liberorum veto však ostalo zachované. Keďže sa Peter I. stal garantom splnenia rozhodnutí snemu, Rusko sa odteraz mohlo otvorene zaujímať o situáciu v Poľsko-litovskom štáte.
V roku 1733 Snem za kráľa zvolil Stanislava Leszczyńskeho, zástancu reforiem. Ale toto nemohlo dopustiť Rakúsko ani Rusko, a tak vtrhlo na územie Poľska s 30 000 ruskou armádou. Leszczyński zutekal a nový Snem na post panovníka nominoval syna Augusta II. – Augusta III. (17341763). Väčšiu časť svojho panovania kráľ prežil v Sasku, a tak priestor na vládu v Poľsku a v Litve dostali magnáti a šľachta. Ani oni však nevládli slávne – zo 14 zvolaných snemov sa jeden skončil prijatím uznesenia. Ostatné snemy boli zrušené.
V roku 1764 sa s požehnaním Kataríny II. stal poľským kráľom Stanislav August Poniatovski (17641795). Veľmi dobre poznal osvietenské idey a na ich základe sa pokúšal o politiku osvietenského absolutizmu. Ctil si umenie, podporoval budovanie manufaktúr, začal uskutočňovať reformy, ktoré mali za úlohu udržať kráľovskú moc. Toto sa však nepáčilo Kataríne II. a pod zámienkou ochrany práv pravoslávnej šľachty v roku 1767 prišli na územie Poľsko-litovského štátu ruské vojská vedené A. V. Suvorovom. V roku 1770 pruský kráľ navrhol ruskej panovníčke Kataríne II. rozdeliť územie Poľsko-litovského štátu trom susedným štátom. A tak v roku 1772, 1793 a 1795 si Rusko, Prusko a Rakúsko toto územie rozdelili. Väčšiu časť Litvy získalo Rusko, menšia sa ušla Prusku. Na základe podpísania zmluvy o rozpade štátu predstaviteľmi troch zúčastnených krajín v Petrohrade, sa dňa 15. januára 1797 Poľsko-litovský štát prestal existovať.
Litva ako súčasť Ruského impéria
V roku 1817 bolo vo Vilniuse založené patriotické študentské spolky filomatov a filaretov, ktorého členom bol aj známy poľský spisovaťeľ Adam Mickiewicz. V roku 1822 boli tieto spolky spolu s inými podobnými spolkami zrušené a mnohí študenti boli vykázaní z Litvy. V rokoch 18301831 v Litve vypuklo povstanie proti Rusom, ktoré sa sem rozšírilo z Varšavy. Cieľom povstania bolo obnovenie Poľsko-litovského štátu. Po potlačení povstania bola poľská ústava zrušená, Snem rozpustený a zavreli sa aj Vilniuska a Varšavská univerzita. Litovské územie dostalo názov „Severozápadný kraj“. V Žemjatskej diecézii vzniklo niekoľko litovských škôl, ktorých počet v polovici 19. storočia dosiahol 200. V rokoch 18581864 pod vedením biskupa Mateusa Valančiusa sa začali zakladať spolky triezlivosti, ktoré boli veľmi populárne v roľníckom prostredí. Vďaka nim sa rozširovalo litovské národné povedomie, preto boli Ruským impériom zakázané.
V januári 1863 sa v Poľsku a Litve začala celoročná príprava na povstanie, ktorá zasiahla aj bieloruské územia. Na čele tohto povstania v Litve stáli Antanas Mackiavičius, Konstantin Kalinovskij a Žigmund Serakovskij. Povstanie však bolo potlačené vojskami generál-gubernátora Michaila Nikolajeviča Muravieva. S povstalcami sa vysporiadal krutým spôsobom, za čo si vyslúžil prezývku „popravca“. Hlavných predstaviteľov nechal popraviť a ostatných poslal do vyhnanstva na Sibír. Muraviev začal uplatňovať rusifikačnú politiku, čo sa prejavilo v zatváraní poľských a litovských škôl a v podpore ruského duchovenstva. Toto všetko vyústilo v roku 1864 až do zákazu tlačenia litovských kníh latinkou.
Práve v tomto pohnutom období v rokoch 18671870 sa vo východnom Prusku sformovala celá sieť kníhtlačiarní, kde vznikali litovské knihy písané latinkou, ktoré sa ilegálne prevážali do celej Litvy. V rokoch 18831886 v Litve začal vychádzať prvý nelegálny časopis v litovskom jazyku s názvom Zore. Jeden z jeho zakladateľov a vydavateľov Jonas Basanavičius do neho publikoval články o litovskom jazyku, histórii a kultúre litovského národa. Vznik časopisu sa stal zrodom národnej litovskej inteligencie a tiež rozvoja litovského národného povedomia. Od tohto momentu môžeme hovoriť o začiatku národno-osloboditeľského hnutia v Litve. V roku 1889 vznikol ďalší ilegálny časopis Zvon. Jeho ideológom a tvorcom bol známy lekár a spisovateľ Vincas Kudirka, ktorého národná pieseň Tautiška Giesmė sa stala základom litovskej hymny.
Na prelome 19. a 20. storočia v krajine vzniklo mnoho politických strán a organizácii: Sociálno-demokratická strana Litvy a Sociálna demokracia kráľovstva poľského a Litvy, liberálno-demokratické strany – Litovská demokratická strana, Strana demokratickej jednoty národnej slobody, národno-demokratické strany – Národniari, konzervatívne strany – Strana kresťanských demokratov a národné – Litovský zväz zrovnoprávnených. Do roku 1917 iba Litovská demokratická strana vštepovala potrebu osamostanenia Litvy, ostatné strany boli za autonómiu štátu v členstve s Ruskom.
V roku 1904 cárská vláda Ruska zrušila štyridsaťročný zákaz tlače litovských kníh v litovskom jazyku. Tento akt mal na svedomí rozvoj národného znovuzrodenia litovského národa. Objavilo sa mnoho spolkov, ktorých základom bol rozvoj a zachovanie litovskej kultúry. V roku 1907 bol založený Litovský vzdelávací a umelecký spolok. Vznikali tiež amatérske spolky piesní, hudby a divadla a zbory, ktoré viedli známy litovskí hudobní skladatelia Mikolas Konstantinovič Čiurlenis a Juozas Naujalis a iní. Od roku 1907 sa každoročne konali literárno-umelecké výstavy. Národno-kultúrne spolky, ako napríklad Santara, ktorého vedúcou osobnosťou bol známy spisovateľ a filozof Wilhelm Vidunas, pôsobili aj na územiach v okolí Klaipėdy a Klaipedského kraja.
Litva počas prvej svetovej vojny
Od začiatku prvej svetovej vojny sa Litva stala bojovou arénou Nemecka a Ruska. Na jeseň roku 1915 bola celkom okupovaná nemeckými vojskami. Vláda sa uskutočňovala administáciou, ktorá patrila do systému Ober Ost. Podľa plánu náčelníka štábu Východného frontu litovské územie bolo nemeckou kolóniou. Dňa 21. septembra 1917 so súhlasom nemeckých okupačných síl bola vybratá litovská vláda, ktorá 11. decembra 1917 prijala návrh obnovenia litovského štátu a vznik štátneho zväzu s Nemeckom. Litovská vláda dňa 16. februára 1918 vyhlásila nezávislosť Litvy.
Nezávislý litovský štát
V rokoch 19181940 bola Litva štátom s agrárnou ekonomikou. V roku 1922 bol prijatý Zákon o poľnohospodárskej reforme, podľa ktorého sa ustanovila neodcudziteľná veľkosť pôdy majiteľovi na 80 hektárov (v roku 1929 na 150 hektárov). Zvyšok pôdy sa rozpredal bezzemkom a maloroľníkom. Ekonomika Litvy sa orientovala na zahraničný obchod. V závislosti od jeho vývoja sa v rokoch 19191929 Litva prispôsobovala jeho potrebám. V 20. rokoch vyrábala mliečne produkty a začiatkom 30. rokov 20. storočia sa sústredila na výrobu mäsa. Etablovali sa aj Anglicko a Nemecko ako hlavní obchodní partneri Litvy. V rokoch 19191922 bola moc sústredená v rukách Najvyššej litovskej rady a jej najvyššieho orgánu (od 4. apríla 1919 prezident) a parlamentu. Prvým prezidentom Litvy sa stal Antanas Smetona. Po voľbách v máji roku 1919 sa uskutočnili veľké rozhovory, ktoré vyústili v roku 1922 do prijatia prvej ústavy Litovskej republiky. Na základe ústavy sa Litva stala demokratickou republikou. Najvyšším orgánom moci bol snem, výkonná moc bola v rukách prezidenta a ministrov vo vláde. Široké práva dostala katolícka cirkev. Klajpedský kraj, ktorý bol súčasťou Litvy v rokoch 19231939, mal veľké práva v oblasti zákonodárstva, súdnictva, administratívy a vzdelanosti. Po štátnom prevrate v decembri roku 1925 v krajine nastal autoritatívny prezidentský režim. Nové ústavy z rokov 1928 a 1938 rozšírili práva prezidenta republiky. Prezidentský mandát trval 7 rokov. Prezident mohol kandidovať vo voľbách dvakrát za sebou. Mal právo schvaľovať zákony a rozpočet a vyhlásiť v krajine výnimočný stav.
Do roku 1926 bola v krajine vedúcou stranou Strana kresťanských demokratov (KRIKDEM). Jej líder Aleksandras Stuginskis v rokoch 19201922, vykonával funkciu prezidenta republiky a v nasledujúcich voľbách bol pre obdobie rokov 19221926 oficiálne zvolený za hlavu štátu. Počas svojej vlády strana vytvorila veľa katolíckych poľnohospodárskych, mládežníckych a osvetových organizácií, v ktorých v roku 1931 bolo 95 543 členov. Konkurenciou Strane kresťanských demokratov spomedzi obyvateľstva Litvy boli národniari, ktorý pod vedením Mikolasa Sleziavičiusa v roku 1922 založili Roľnícku národnú stranu Litvy. Menší vplyv na Stranu kresťanských demokratov mala Sociálno-demokratická strana Litvy a Litovský zväz zrovnoprávnených. Okrem týchto strán v Litve ilegálne pôsobila Komunistická strana Litvy. Základnými otázkami politicko-príslušenského boja boli otázka ústavy štátu, poľnohospodárskej reformy a zahraničnej politiky. Národniari a sociálni demokrati, ktorí vyhrali voľby v roku 1926, vytvorili koalíciu. Prezidentom Litvy sa stal Kazys Grinius, ktorý vzišiel z Roľníckej národnej strany Litvy. Ale v decembri toho istého roku (1926) za podpory kresťanských demokratov Litovský zväz zrovnoprávnených zorganizoval štátny prevrat. Prezidentom Litvy sa stal Antanas Smetona (19271940). Od roku 1936 boli v krajine akékoľvek iné strany okrem Litovského zväzu zrovnoprávnených prísne zakázané.
Jedna z nových otázok zahraničnej politiky bola Vilniusská otázka. V októbri roku 1919 vojsko generála Luciana Żeligovského obsadilo Vilnius a všetky pokusy litovskej vlády, apelujúc na Ligu národov, skončili neúspechom. V roku 1920 rozhodnutím poľského snemu bol Vilniusský kraj pripojený k Poľsku. O tri roky neskôr (1923) Liga národov uznala obsadenie Vilniusu Poľskom, čo vyústilo do dohody so ZSSR, ktorý v roku 1939 vrátil mesto Litve. Prvou krajinou, ktorá uznala nezávislosť litovského štátu bol ZSSR, s ktorým Litva 12. júla 1920 podpísala zmluvu. V zmluve sa ZSSR zaviazal, že na „večné časy“ nebude zasahovať do suverenity a práva litovského národa a jeho územia. V roku 1926 vláda národniarov podpísala so ZSSR Zmluvu neútočení o neutralite. Následne dňa 23. augusta 1939 bola medzi Nemeckom a ZSSR tiež podpísaná Zmluva o neútočení. Rozdelili sa aj sféry vplyvu, ktoré boli potom doplnené o nové zmluvy z 28. augusta 1939. Podľa nich sa Litva stala súčasťou vplyvu ZSSR. Dňa 10. októbra 1939 ZSSR a Litva podpísali Zmluvu o vzájomnej pomoci, na základe ktorej bolo na jej území rozložených niekoľko vojakov Červenej armády, ktorí mali za úlohu brániť litovské územie od agresorov. Dňa 14. júna 1940 pod zámienkou, že ZSSR chce v Litve novú vládu, obvinil Litvu z toho, že porušila zmluvu. O deň neskôr do krajiny prišlo niekoľko ďalších príslušníkov Červenej armády. Tento plán pričlenenia Litvy k ZSSR bol vypracovaný v Moskve Vladimirom Georgievičom Dekanozovom. Po nasledujúcich voľbách, ktoré sa konali 14. a 15. júla 1940, sa národný Snem Litvy, obrátiac sa s prosbou na Najvyšší súd Sovietskeho zväzu, vyhlásil pričlenenie Litvy k ZSSR.
Litva ako súčasť Sovietskeho zväzu (19401991)
Dňa 3. augusta 1940 sa podľa rozhodnutia Najvyššej rady ZSSR Litva stala časťou ZSSR a zmenila názov na Litovskú socialistickú republiku. Na prelome septembra a októbra 1940 sa uskutočnila poľnohospodárska reforma. Na jej základe 75 000 bezzemkov a maloroľníkov dostalo 30 hektárov pôdy na rodinu. Všetky školy sa poštátnili. Začiatkom roka 1941 vznikla Akadémia vzdelávania Litovskej socialistickej republiky. Napriek tomu, že mnoho obyvateľov Litvy nesúhlasilo so stratou nezávislosti krajiny, stalinský režim sa rozšíril aj v susednej Litve. Tisíce Litovcov nastolený režim začal prenasledovať, čo vyústilo do prvej masovej deportácie v dňoch 14. – 17. júna 1941. Po prvom týždni od začiatku vojny v júni 1941 bola Litva okupopvaná fašistickými nemeckými vojskami. Časť litovského obyvateľstva podporovala front litovských aktivistov (sformovaných v Berlíne), ktorí najprv bojovali s Nemcami. V tomto období vnikla tzv. Litovská samospráva a litovské partizánske hnutie začalo aktívne spolupracovať s Moskvou, ktorá na základe spolupráce pripojila 16. partizánsku divíziu k svojim vojakom bojujúcim v Červenej armáde. Po oslobodení Litvy od nemeckých vojsk zástancovia obnovenia nezávislosti litovského štátu pokračovali v ozbrojenom boji, ktorý bol však v 50. rokoch 20. storočia potlačený.
Charakter agrárnej Litovskej socialistickej republiky sa v 70. rokoch 20. storočia zmenil na priemyselno-agrárnu republiku. Hlavnými odvetviami priemyslu sa stal strojársky a kovospracujúci priemysel, v počiatkoch svojho vzniku bol chemický priemysel. Ale ani potravinársky a ľahký priemysel v krajine nestratili svoj význam. Vznikli nové priemyselné podniky – závod Baltia na výrobu lodí v meste Klaipėda, závod na výrobu obrazoviek Ekranas v meste Panevėžys, či závod na výrobu televízorov v Šiauliai. V roku 1959 bola vybudovaná Kaunasská hydroelektráreň a v roku 1983 sa dobudoval prvý blok Ignalinskej atómovej elektrárne. Veľké zmeny nastali poľnohospodárstve. V roku 1952 bola dokončená nútená kolektivizácia. Preto sa väčšina obyvateľov na dedine stala členmi kolchozov a sovchozov.
Štátne zriadenie Litovskej socialistickej republiky bolo rovnaké ako v ostatných socialistických krajinách, ktoré boli súčasťou ZSSR. Zákony republík zodpovedali zákonom ZSSR. Litovská socialistická republika mala svoju ústavu (1940 a 1978), podľa ktorej najvyšším orgánom moci bola Najvyššia rada Litovskej socialistickej republiky s počtom 350 poslancov. Stále činným orgánom bolo Prezídium Najvyššej Rady. Výkonnú moc v krajine predstavovala Rada ministrov Litovskej socialistickej republiky. Niektorí litovskí poslanci boli súčasťou najvyšších orgánov moci v ZSSR, a to v Rade zväzu Najvyššej rady ZSSR (9 poslancov) a v Rade národov (32 poslancov).
Kultúra Litvy sa v tomto období rozvíjala v relatívne dobrých podmienkach. Litovské kino, fotografie, divadlo, architektúra a folklór sa stali svetovo známymi.
Nová etapa národno-osloboditeľkého hnutia v Litve sa datuje od konca 80. rokov 20. storočia. V októbri 1988 sa konal zjazd litovského hnutia Sajudis, ktorý sa zasadzoval za urýchlenie nezávislosti Litvy. V nasledujúcich voľbách v roku 1990 zvíťazili prívrženci za nezávislosť Litvy. Predsedom Rady Litovskej socialistickej republiky sa stal Vytautas Landbergis, predseda hnutia Sajudis. Litva najskôr prijala svoju pôvodnú vlajku a znak (miesto vnútenej vlajky a znaku od ZSSR) a následne 11. marca 1990 parlament vyhlásil nezávislosť Litovskej republiky. V ten istý deň sa Vytautas Landsbergis stal prezidentom, o 5 dní bola Kazimiera Danuta Prunskienovská zvolená za ministerskú predsedníčku. ZSSR jednostrane vyhlásenú nezávislosť odmietol a už 27. marca sovietske jednotky obsadili budovu ÚV KS Litvy. V apríli nasledovali hospodárske sankcie: zastavenie dodávok plynu, ropy a uhlia. Litovská vláda bola nútená pod silným tlakom Moskvy robiť ústupky, preto 29. júna Najvyšší soviet vo Vilniuse odložil vyhlásenie nezávislosti o 100 dní. Deň nato ZSSR uvoľnil dodávky do Litvy.
Obyvateľstvo Litvy privítalo nezávislosť s radosťou, ale menšina Rusov žijúca v Litve ju odmietala. Taktiež Moskva vyhlásila, že vyhlásenie nezávislosti je neústavné a protiprávne, a tak začala podnikať nepriateľské kroky voči Litve. 11. januára 1991 sovietske jednotky rýchlého nasadenia obsadili v litovskom hlavnom meste budovu ministerstva obrany a tlačové centrum. Vojenské akcie prebehli aj v ďalších mestách. Súčasne vznikol prosovietsky Výbor národnej spásy Litvy. Akcia oživila krízu sovietsko-litovských vzťahov. V nasledujúcich dňoch sa situácia vyhrotila. Litovský parlament 12. januára prijal opatrenia na obranu republiky, o deň neskôr zaútočili sovietski vojaci na rozhlasové a televízne centrum a obsadili niekoľko ministerstiev. Pri tejto akcii bolo zabitých 15 ľudí, vyše 160 bolo ranených a 64 osôb ostalo nezvestných. Desaťtisíce obyvateľov mesta utvorili okolo budovy obranný val, aby ho ako symbol nezávislosti chránili pred obsadením. Tento útok a obsadenie vysielača 13. januára 1991 prispel k tomu že dňa 4. februára 1991 Island ako prvý na svete uznal nezávislosť novej Litovskej republiky. Krátko na to bol nasledovaný Švédskom a ďalšími, hlavne severskými štátmi. 29. augusta 1991 ČSFR uznala nezávislosť a vládu Litvy a vyjadrila ochotu nadviazať s ňou diplomatické styky.
9. februára sa v Litve konalo referendum za účasti 84,5 % všetkých obyvateľov, z nich sa 90,5 % vyslovilo za nezávislosť krajiny od ZSSR.
Súčasná Litva
Súčasná Litovská republika vznikla v roku 1990. Po získaní nezávislosti Litvy dňa 11. marca 1990 (bola to prvá deklarácia nezávislosti v ZSSR a v celom sovietskom bloku) v krajine prebehlo niekoľko ekonomických reforiem. Ich základom bola privatizácia priemyselných podnikov a agrárneho sektoru. Bola založená litovská banka, prebehla liberalizácia cien a vznikla nová litovská mena – litovský litas. Dňa 17. septembra 1991 (až po rozpade ZSSR) bola Litva oficiálne prijatá do OSN. „Odsun jednotiek bývalej sovietskej armády z Litvy bol začatý 25. februára 1992.“ Posledné jednotky Ruskej federácie z Litvy odišli až 31. augusta 1993. Litva bola konečne znova slobodná.
Dňa 25. októbra 1992 litovský parlament prijal ústavu Litovskej republiky, podľa ktorej bola Litva „nezávislá demokratická republika“. Prvým prezidentom Litvy bol Algirdas Brazauskas (19931998). Vo voľbách v roku 1998 zvíťazil americký štátny občan s litovskými koreňmi Valdas Adamkus, ktorý bol v prezidentskom úrade do roku 2003. O rok neskôr znova získal dôveru obyvateľov Litvy a úrad prezidenta Litovskej republiky zastáva dodnes. Dňa 29. marca 2004 sa stala Litva členským štátom NATO, čo obyvateľstvo litovskej národnosti privítalo nadšením (po skúsenostiach s okupáciou vojskami ZSSR), ale ruská menšina nie. Dňa 1. mája 2004 sa Litva stala členom Európskej únie, čo vyvolalo rozpačité stanoviská v ruskej menšine ale aj u samotných Litovcov.
2704 Julian Loewe
2704 Julian Loewe je planétka s priemerom 30 km, ktorú objavil E. F. Helin, S. J. Bus 25. júna 1979.
Campagne-sur-Aude
Campagne-sur-Aude je francúzska obec, ktorá sa nachádza v departemente Aude, v regióne Languedoc-Roussillon.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 652 obyvateľov (2009).
Nasledujúci graf zobrazuje vývoj počtu obyvateľov v obci.
Margaret Olleyová
Margaret Hannah Olleyová (* 24. jún 1923, Lismore, Austrália† 26. júl 2011, Paddington,) bola austrálska maliarka, ktorá mala viac ako 90 samostaných výstav.
Narodila sa v Lismore v Novom Južnom Walese. Počas stredoškolského vzdelania navštevovala Sommerville House v Brisbane. Jej zameranie na umenie ju prinútilo vypustiť hodiny francúzskeho jazyka namiesto hodín umenia. Jej práca sa zameriavala na zátišia. V roku 1997 Art Gallery of New South Wales usporiadala výstavu retrospektívu jej života. V roku 1947 jej bola udelená úvodná cena Mosman Art Prize. 13. júla 2006 darovala maliarske práce Arts Gallery of New South Wales v hodnote 7 miliónov dolárov.
Zomrela doma v Padingtone v Novom Južnom Walese 26. júla 2011 vo veku 88 rokov. Bola slobodná a bezdetná.
Mnohočlen
Mnohočlen alebo polynóm je súčet alebo rozdiel jednočlenov.
Je to výraz v tvare kde a_n \neq 0. Čísla sa nazývajú koeficienty polynómu.
Funkciu P dvoch premenných označíme ako polynóm, ak existujú prirodzené čísla n, m a konštanty a_{ij} také, že platí
Stupeň polynómu
Stupeň polynómu p(x) je najvyšší exponent x s nenulovým koeficientom. Nulový polynóm p(x) = 0 sa niekedy označuje ako polynóm stupňa −1. Stupeň polynómu sa niekedy označuje deg p(x).
Súčin a súčet polynómov
Nech sú dané polynómy v zmysle vyššie uvedenej definície:
Súčet polynómov je definovaný (pre n \le m) ,
Súčin polynómov je definovaný
Koreň polynómu
Číslo \alpha sa nazýva koreň polynómu p(x), ak platí Táto skutočnosť, spoločne so základnou vetou algebry, sa využíva pri riešení algebraických rovníc.
Léma
Nech c je číslo a nech z je zvyšok po delení f(x) polynómom x-c. Potom z=f(c).
Dôsledok
Polynóm f(x) je delitelný polynómom x-c práve vtedy, keď c je koreň polynómu f(x).
Náuka o harmónii
Náuka o harmónii alebo zriedkavo harmonika je náuka, ktorá pojednáva o stavbe, úprave a spájaní akordov v hudobnej vete.
Lenešice
Lenešice je obec v Česku v okrese Louny v Ústeckom kraji. 1. januára 2012 tu žilo 1 423 obyvateľov, z toho 684 mužov a 739 žien, pričom priemerný vek v obci bol 39,8 roka (muži 38,9 roka, ženy 40,7 roka).
George Carmack
thumb|Ťažba zlata na potoku Bonanza Creek v plnom prúde George Carmack, plným menom George Washington Carmack, (* 24. september 1860, Contra Costa County, Kalifornia, USA – † 5. jún 1922, Vancouver, Kanada) bol jeden z objaviteľov bohatého náleziska zlata na potoku Bonanza Creek, čo viedlo k vypuknutiu Zlatej horúčke na Klondike, jednej z najväčších zlatých horúčok v histórii.
Životopis
Narodil sa v Kalifornii. Prvýkrát sa dostal na ďaleký sever v roku 1882. Bol členom jednotky amerického vojnového námorníctva v mestečku Sitka na Aljaške. Na jeseň bola jednotka vystriedaná a Carmack sa vrátil na juh. Krajina na severe však na neho urobila taký dojem, že sa tam onedlho vrátil. Na jar 1885 prekročil priesmyk Chilkoot a dostal sa na územie dnešného teritória Yukon. Bolo to iba 5 rokov potom, ako dovolili Indiáni kmeňa Chilkat vkročiť prvým zlatokopom do tejto oblasti. Dovtedy účinne blokovali prístup do oblasti cez horské priesmyky, aby si ustrážili monopol na obchod s tamojšími Indiánmi. Až do roku 1896 sa tu George Carmack potuloval od priesmyku Chilkoot až po rieku Porcupine River na ďalekom severe. Oženil sa s Indiánkou kmeňa Tagish, ktorá prijala meno Kate. Začiatkom deväťdesiatych rokov 19. storočia založili obchodnú stanicu pri rieke Yukon na mieste, kde v súčasnosti leží mestečko Carmacks, pomenované na jeho počesť a niekoľko rokov sa venovali aj ťažbe uhlia v tejto oblasti. left|thumb|Potok Bonanza Creek na mieste objavu zlata V lete roku 1896 zanechali tieto nevýnosné aktivity a vybrali sa na sever po prúde rieky Yukon. Pri ústí rieky Klondike do Yukonu sa k nim pripojili jeho švagrovia Keish, známy pod menom Skookum Jim Mason a Káa Goox, známy pod menom Dawson Charlie, alebo Tagish Charlie. Tu sa stretli s Robertom Hendersonom, skúseným zlatokopom, ktorý hľadal zlato už 25 rokov po celom svete, ale napriek tomu sa mu nepodarilo zbohatnúť. Hendersonove rozprávanie o tom, že práve v okolí rieky Klondike by sa mali nachádzať náleziská zlata, zaujali Carmacka. Jeho posledné slová ho však roztrpčili, pretože Henderson sa vyjadril veľmi negatívne o Indiánoch.
George Carmack so spoločníkmi sa potom presunuli o niekoľko kilometrov proti prúdu rieky Klondike ku Králičiemu potoku. Carmacs zamýšľal, že tu bude stínať stromy a predá ich na píle pri Fortymile Creek. Pod vplyvom Hendersonovho rozprávania však zároveň skúšali v potoku nájsť aj zlato. 17. augusta 1896 zlato skutočne našli a nálezisko bolo také bohaté, že sa nedalo porovnať zo žiadnymi dovtedajšími nálezmi v oblasti. Kvôli nálezisku premenovali potom potok na Bonanza Creek. O tom, kto zo skupiny prvý objavil zlato, sa dodnes vedú spory. Väčšinové názory sa prikláňajú ku Skookum Jimovi. Oficiálne bolo objavenie zlata pripísané Georgevi Carmackovi, pretože on požiadal úrady o zaregistrovanie zlatonosnej parcely, keďže sa mu podarilo presvedčiť svojich spoločníkov, že požiadavky Indiánov by nemuseli byť akceptované.
Podľa vtedajšieho kanadského banského zákona mohol každý človek uplatniť právo na zaregistrovanie parcely na ktorej mienil hľadať zlato o rozmeroch 152 metrov krát 305 metrov. Každý si mohol zaregistrovať iba jednu parcelu v oblasti. Výnimku mal objaviteľ zlata, ktorý si mohol zaregistrovať jednu parcelu navyše. George Carmack si preto mohol zaregistrovať dve parcely a zároveň zaregistroval jednu parcelu pre Skookum Jim Masona a jednu pre Dawson Charlieho.
Správa o objavení zlata sa rozšírila po zlatokopeckých táboroch v údolí rieky Yukon a čoskoro boli pozemky v okolí potoka Bonanza Creek a susedných potokov Eldorado Creek a Hunker Creek zabraté zlatokopmi, ktorí predtým hľadali šťastie na iných prítokoch rieky Yukon. O rok, po príchode prvých úspešných zlatokopov - milionárov do USA, sa správa dostala do celého sveta a vypukla zlatá horúčka, počas ktorej prišlo na Klondike hľadať šťastie okolo 100 tisíc ľudí.
V roku 1900 sa rozišiel so svojou indiánskou manželkou a oženil sa s Marguerite Laimee, majiteľkou nevestinca v Dawsone. Až do svojej smrti v roku 1922 žil spolu s manželkou vo Vancouveri. Úspešne tu investoval do nehnuteľností a tak isto investoval do bane v Kalifornii.
Súmrak (rozlišovacia stránka)
Súmrak môže byť:
539 Pamina
539 Pamina je planétka s priemerom 55 km, ktorú objavil M. F. Wolf 2. augusta 1904.
Jakartovice (prírodná pamiatka)
Jakartovice je prírodná pamiatka ev. č. 5791 neďaleko obcí Jakartovice a Mladecko v okrese Opava. Oblasť spravuje Agentúra ochrany prírody a krajiny ČR.
Ochrana
Predmetom ochrany je modráčik bahniskový (Maculinea nausithous) a jeho biotop.
Australian Open 2003
Australian Open 2003 bol grandslamový tenisový turnaj, ktorý sa konal od 13. januára do 26. januára 2003 v austrálskom Melbourne. Víťazmi dvojhier sa stali Serena Williamsová a Andre Agassi.
Dvojhra mužov
🇺🇸 Andre Agassi vs. 🇩🇪 Rainer Schüttler 6-2, 6-2, 6-1
Dvojhra žien
🇺🇸 Serena Williamsová vs. 🇺🇸 Venus Williamsová  7-6(4), 3-6, 6-4
Štvorhra mužov
🇫🇷 Michaël Llodra / 🇫🇷 Fabrice Santoro vs. 🇧🇸 Mark Knowles / 🇨🇦 Daniel Nestor  6-4, 3-6, 6-3
Štvorhra žien
🇺🇸 Serena Williamsová / 🇺🇸 Venus Williamsová vs. 🇪🇸 Virginia Ruanová Pascualová / 🇦🇷 Paola Suárezová 4-6, 6-4, 6-3
Zmiešaná štvorhra
🇺🇸 Martina Navrátilová / 🇮🇳 Leander Paes vs. 🇬🇷 Eleni Daniilidouová / 🇦🇺 Todd Woodbridge  6-4, 7-5
Identifikačné číslo pre daň z pridanej hodnoty
Identifikačné číslo pre daň z pridanej hodnoty, skr. IČ DPH, je identifikačné číslo platiteľa dane z pridanej hodnoty, ktoré je prideľované v štátoch EÚ a je jednoznačné v celej EÚ. Potrebuje ho podnikateľ z EÚ, ktorý chce dodávať alebo nadobúdať tovar v rámci EÚ. Číslo IČ DPH je identické Daňovému identifikačnému číslu (DIČ), no pred danou 10-miestnou číslicou sa nachádza predpona - prefix Slovenska - SK, teda štátu, kde bola registrácia k DPH vydaná. IČ DPH sa používa v mnohých štátoch Európskej únie a sveta. V angličtine je ekvivalentom nášho IČ DPH slovo VAT (value added tax).
2705 Wu
2705 Wu je planétka s priemerom 9 km, ktorú objavil C. S. Shoemaker 9. októbra 1980.
Nui
thumb|Nui
Nui je jedným z atolov štátu a súostrovia Tuvalu. V roku 2002 tu žilo 548 ľudí.
Ostrovy a ostrovčeky
Atol Nui pozostáva minimálne z 21 ostrovov a ostrovčekov:
Najväčší, najjužnejší a najvýchodnejší ostrov je Fenua Tapu, ktorý nasleduje Meang, čo je najzápadnejší ostrov.
Jazyky
Obyvatelia atolu Nui hovoria kiribatčinou a tuvalčinou, pretože predkovia dnešných obyvateľov Nui pochádzajú z Kiribati.
Saint-Jean-devant-Possesse
Saint-Jean-devant-Possesse je francúzska obec, ktorá sa nachádza v departemente Marne, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
San Luis Potosí (štát)
San Luis Potosí je jeden z 31 štátov Mexika. Zaberá plochu 62 848 km². Hraničí so štátmi Jalisco, Guanajuato, Querétaro, Hidalgo, Veracruz, Tamaulipas, Nuevo León, Coahuila a Zacatecas. Podľa sčítania ľudu v roku 2010 v štáte San Luis Potosí žilo 2 585 942 obyvateľov. Hlavné mesto nesie rovnaký názov ako štát, San Luis Potosí.
Pierrefitte-Nestalas
Pierrefitte-Nestalas je francúzska obec, ktorá sa nachádza v departemente Hautes-Pyrénées, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Barbakán
thumb|right|[[Barbakán (Krakov)|Barbakán v Krakove]]
Barbakán (z latinského barbecana, slovensky aj predbránie ) je neskorogotický pevnostný prvok zabezpečujúci bránu mesta alebo hradu. Staval sa nad bránami miest, hradov, pevností a podobne. Chránil bránu pred delostreľbou a zároveň umožňoval bezpečný prístup obrancom brány nad jeho priestormi. Barbakány majú zväčša masívne múry, výnimočne sú aj s vežou. Stavali sa najmä v stredoveku, posledné klasické barbakány vznikli v 16. storočí.
Na Slovensku sa s ním môžeme stretnúť na Spišskom hrade či v Banskej Bystrici, kde je súčasťou mestského hradu. Z miest mal barbakány napríklad Bardejov. Pri českých hradoch je barbakán veľmi vzácny - použitý bol napr. na Pražskom hrade, Helfštýne či Pernštejne.
540 Rosamunde
540 Rosamunde je planétka s priemerom 21 km, ktorú objavil M. F. Wolf 3. augusta 1904.
Kozly
Kozly môžu byť:
Cipi Livniová
Cipi Livniová (, * 8. júl 1958, Tel Aviv) je izraelská politička, zastupujúca predsedníčka vlády, ministerka zahraničných vecí a predsedníčka strany Kadima. Predtým pôsobila ako poslankyňa strany Likud.
Sonora
Sonora môže byť:
Mnohosť
Mnohosť je hojnosť, výskyt množstva, kvantita. Podľa Plotina je mnohosť protiklad a poprenie Jedna. Mnohosť je čosi nestále, pominuteľné a relatívne, takže nikdy "nie je", ani nie je čímsi, čo "je". Mnohosť je plnosť "nebytia", čo však neznamená, že je ničím. Zdrojom mnohosti je hmota.
Camplong-d’Aude
Camplong-d’Aude je francúzska obec, ktorá sa nachádza v departemente Aude, v regióne Languedoc-Roussillon.
Poloha
Obec má rozlohu. Najvyšší bod je položený a najnižší bod
Elena Šoltésová
Elena Šoltésová (iné mená: Elena Maróthy-Šoltésová, Elena Soltészová, Elena Šoltysová ; * 6. január 1855, Krupina – † 11. február 1939, Martin) bola slovenská prozaička, redaktorka a publicistka.